както и с оглед на значимостта на контрагентите, така че надзорните органи да бъдат информирани за потенциалните концентрации и струпване на системен риск.
 (7)
 С цел осигуряването на съгласувана и съпоставима информация, когато компетентните органи изискват от институциите да предоставят информация за собствените средства съобразно приложимите по Регламент (ЕО) No 1606/2002 на Европейския парламент и на Съвета (3) международни стандарти за финансово отчитане (МСФО) и включват в обхвата му предоставянето на финансова информация, отчитането на последната следва да бъде както при изготвянето на консолидираните отчети в съответствие с посочените приложими МСФО.
 (8)
 Аналогично, с цел осигуряването на съгласувана и съпоставима информация, когато компетентните органи изискват от институциите, използващи национални счетоводни стандарти, да предоставят по силата на член 99, параграф 6 финансова информация, тези институции следва да я отчитат както използващите приложимите по Регламент (ЕО) No 1606/2002 МСФО институции при коригирано отчитане въз основа на националните счетоводни стандарти.
 (9)
 Поради наличието на множество различни отчетни изисквания на национално и съюзно равнище за цели, различни от обхванатите от Регламент (ЕС) No 575/2013 (статистически и парични данни, данни по Втори стълб и др.), всяко правило във връзка с общото предоставяне на информация за надзорни цели следва да бъде част от цялостното нормативно уреждане на предоставянето на информация. Използването на единен информационен формат за такова предоставяне на информация е много по-разходоефективно в сравнение с определянето на различни формати за отделните му части. С цел да не бъдат принуждавани институциите да предоставят необходимата информация в даден информационен формат при същевременното използване на други формати за останалите отчетни изисквания и следователно — да се избегнат некоректното прилагане и оперативните разходи, следва да бъде разработен информационен модел и определени минимални изисквания за точност, така че да се гарантира, че различните функциониращи формати подават съгласувани и с надеждно качество данни. С цел също така да се намали бремето за институциите във връзка с предоставянето на информация, компетентните органи следва да могат да продължават да определят алтернативни представяния и формати за обмен на данни, понастоящем използвани и за други отчетни цели, стига съответните изисквания да са спазени изцяло. В това отношение компетентните органи следва да имат право да не изискват данни, които могат да бъдат изведени от други данни, включени в информационния модел, както и данни във връзка с вече събрана от компетентния орган информация.
 (10)
 Тъй като в някои юрисдикции изисквания за отчитане на финансовата информация ще бъдат въведени за първи път, както и с цел да се предостави на институциите достатъчно време за прилагането им по начин, осигуряващ висококачествени данни, датата на прилагане следва да се отсрочи.
 (11)
 Предвид въвеждането за първи път на съюзно равнище на общо предоставяне на информация за надзорни цели и необходимостта за институциите да приспособят информационните си системи с оглед на изискванията във връзка с него, на институциите следва да бъдат предоставени удължени дати за предоставяне на месечните отчети през първата година от въвеждането му.
 (12)
 Настоящият регламент се основава на проектите за технически стандарти за изпълнение, представени от Европейския банков орган на Европейската комисия.
 (13)
 Европейски банков орган проведе открити обществени